Nørresundby Bank har mere end fordoblet deres resultat for 1. halvår.

Det er et ganske godt resultat, Nørresundby Bank har kunnet fremlægge for bestyrelsen onsdag. Halvårsrapporten for 1. halvår er godkendt med stor tilfredshed fra bestyrelsen for Nørresundby Bank. Resultatet er steget med 60,6 millioner kroner og er dermed på 113,4 millioner kroner. Det er faldende driftsudgifter og nedskrivninger samt positive kursreguleringer, der løfter bundlinjen. - Alt i alt er vi selvfølgelig meget tilfredse. Det er et rigtig, rigtig flot resultat, siger direktør Andreas Rasmussen. Han fremhæver især at resultatet forrenter egenkapitalen med 15,4 % procent p.a. Derudover har banken fået 2500 nye kunder i 1. halvår, driftsudgifterne er faldet med 6,6 millioner, kursreguleringerne på værdipapirerne har været på 42,5 millioner kroner og nedskrivningerne på udlån er faldet med 8,4 millioner kroner. Nørresundby Bank fastholder de tidligere udmeldte forventninger for hele 2014 i niveauet 150-170 millioner kroner.